9. ΝΟΜΟΘΕΤ. ΔΙΑΤΑΓΜΑ υπ’ αριθ. 1320 της 21/23 Νοεμ. 1949 (ΦΕΚ Α΄ 320) Περί κυρώσεως και τροποποιήσεως του υπ’ αριθ. 834/48 Α.Νόμου περί τροποποιήσεως και συμπληρώσεως ενίων διατάξεων του Α.Ν. 965/37 περί οργανώσεως των Δημοσίων Νοσηλευτικών και Υγειονομικών Ιδρυμάτων. Άρθρ. 1ον.-(Κυρούται αφ’ ής ίσχυσεν ο υπ’ αριθ. 834 από 29 Σεπτ. 1948 Α.Νόμος περί τροποποιήσεως και συμπληρώσεως ενίων διατάξεων του Α.Ν. 965/37). Άρθρ. 2ον-6ον.-(Τροποποιούνται τα άρθρ. 1,3,6,9 και 11 του κυρουμένου νόμου). Άρθρ. 7ον.-Ιατροί, οδοντίατροι και φαρμακοποιοί μόνιμοι υπάλληλοι Δημοσίων Νοσηλευτικών Ιδρυμάτων, προάγονται κατά τας κειμένας διατάξεις περί προαγωγής των υπαλλήλων της Κεντρικής Υπηρεσίας του Υπουργείου Υγιεινής, μέχρι του βαθμού Τμηματάρχου α΄ ή Δ/ντού β΄ τάξεως, η δε προϋπηρεσία αυτών ως εκτάκτων ή ημερομισθίων εν τω αυτώ Υπουργείω λογίζεται ως χρόνος προαγωγής. Άρθρ. 8ον.-(Κατηργήθη δια του νέου Οργανισμού Υπ. Προνοίας). Άρθρ. 9ον.-Ιατροί μεταταγέντες, δυνάμει του Νόμ. 169/46 άρθρ. 6 εδάφ. 3 και λαβόντες πτυχίον Υγειονολόγου, προσμετρούσι την πραγματικήν αυτών υπηρεσίαν, ως εγένετο και δια τους λοιπούς υγειονολόγους και δι’ αποφάσεως του Διοικητικού Συμβουλίου Υγιεινής, διαβαθμίζονται εις τον αναλογούντα βαθμόν, αναλόγως των ετών, τηρουμένων των αυτών κριτηρίων. Άρθρ. 10ον.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 